text: [{"text_idx": "#000002", "text": "Veljarakanning: Andst\u00f8\u00f0uflokkarnir standa framvegis til at vinna um l\u00f8gtingsval var nu\u0301"}, {"text_idx": "#000003", "text": "J\u00f8rgen Niclasen - stendur til at fa\u0301a eitt gott val, ho\u0301ast u\u0301rsliti\u00f0 i\u0301 veljarakanningini gongur eitt vet aftur (Savnsmynd: Jens Kr. Vang)"}, {"text_idx": "#000004", "text": "Ho\u0301ast rembingar hava veri\u00f0 a\u0301 politiska pallinum si\u0301\u00f0an tingi\u00f0 fo\u0301r i\u0301 jo\u0301lafri\u0301, so s\u00e6st hetta ikki i\u0301 a\u0301lvarsligan mun aftur i\u0301 svarunum, sum veljararnir geva, ta\u0301 teir ver\u00f0a spurdir."}, {"text_idx": "#000008", "text": "Ny\u0301ggjasta kanningin gevur Fo\u0301lkaflokkinum 27,1 prosent av atkv\u00f8\u00f0unum. Ta\u00f0 er eitt vet minni enn a\u0301 teimum tveimum seinastu veljarakanningunum, og ti\u0301 stendur flokkurin eisini til at missa tann 10. tingsessin, sum flokkurin fekk i\u0301 kanningini, sum var\u00f0 gj\u00f8rd beint undan jo\u0301lum."}, {"text_idx": "#000009", "text": "Hinvegin, so er ta\u00f0 go\u0301\u00f0 ti\u0301\u00f0indi fyri minsta flokkin a\u0301 tingi, Sja\u0301lvsty\u0301ri, sum gongur fram i\u0301 veljarakanningini, og f\u00e6r eitt umbo\u00f0 a\u0301 tingi."}, {"text_idx": "#000011", "text": "Jaligi tendensurin hja\u0301 Javna\u00f0arflokkinum broytir to\u0301 ikki upp a\u0301, at l\u00f8gmansflokkurin stendur til at fa\u0301a eitt va\u0301naligt val i\u0301 mun til seinasta l\u00f8gtingsval, ta\u0301 flokkurin gj\u00f8rdist st\u00f8rstur vi\u00f0 8 tingfo\u0301lkum. Hinvegin vi\u0301sir u\u0301rsliti\u00f0 av kanningini \u2013 Javna\u00f0arflokkurin stendur at fa\u0301a seks umbo\u00f0 a\u0301 tingi \u2013 veruleikan hja\u0301 flokkinum, sum ikki kann telja longur enn til seks a\u0301 l\u00f8gtingi eftir at fyrst Sonja Jo\u0301gvansdo\u0301ttir fo\u0301r u\u0301r og si\u0301\u00f0an Kristin Michelsen, koyrdur u\u0301t."}, {"text_idx": "#000012", "text": "Les eisini: Tey flestu vilja sleppa at velja av ny\u0301ggjum"}, {"text_idx": "#000013", "text": "Um hugt ver\u00f0ur eftir sm\u00e6rru flokkunum s\u00e6st, at Framso\u0301kn nu\u0301 aftur dregur fra\u0301 Mi\u00f0flokkinum i\u0301 st\u00f8dd, ho\u0301ast ba\u0301\u00f0ir flokkarnir ganga aftur i\u0301 mun til kanningina, sum gj\u00f8rd var\u00f0 undan jo\u0301lum, ta\u0301 hesir ba\u0301\u00f0ir flokkar vo\u0301ru eins sto\u0301rir. Ba\u0301\u00f0ir standa to\u0301 til at var\u00f0veita si\u0301nar tveir tingsessir, og ta\u00f0 hava teir eisini gj\u00f8rt i\u0301 \u00f8llum kanningunum, sum Spyr.fo hevur gj\u00f8rt fyri Portalin i\u0301 seinastuni."}]